
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00593/2014-04
27.06.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 27.06.2014. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ ЕДУКОНС са седиштем у  DOCVARIABLE ConvertString(Adresa,1,5) \* MERGEFORMAT Војводе Путника 87,  DOCVARIABLE ConvertString(Sediste,1,5) \* MERGEFORMAT СРЕМСКА КАМЕНИЦА, ПИБ:  DOCVARIABLE PIB \* MERGEFORMAT 105699329, Матични број: 08891443, испуњава прописане   стандарде  за  акредитацију  студијског  програма  Мастер  академске студије - ЗАШТИТА ЖИВОТНЕ СРЕДИНЕ у оквиру поља природно-математичких наука и то за 20 студената у седишту на српском и енглеском.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ ЕДУКОНС са седиштем у  DOCVARIABLE ConvertString(Adresa,1,5) \* MERGEFORMAT Војводе Путника 87,  DOCVARIABLE ConvertString(Sediste,1,5) \* MERGEFORMAT СРЕМСКА КАМЕНИЦА, је дана 31.03.2014. године поднела захтев           за акредитацију студијског програма Мастер академске студије - ЗАШТИТА ЖИВОТНЕ СРЕДИНЕ у оквиру поља природно-математичких наука под бројем    612-00-00593/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе  УНИВЕРЗИТЕТ ЕДУКОНС  и предлог одлуке, достављени су Комисији за акредитацију и проверу квалитета.
Студијски програм је у природно математичком пољу што је у складу са законом          и  листом  области  коју  је  утврдио  Национални  савет.  Назив  дипломе  Мастер аналитичар заштите животне средине је у складу са листом звања коју је утврдио Национални савет, а дужина студија 2 године и 120 ЕСПБ је у складу са законом. Програм је прихваћен 25.03.2013. Сенат Универзитета Едуконс.

Студијски програм мастер академских студија Заштите животне средине (120 ЕСПБ) формиран је у складу са принципима дефинисаним Законом о високом образовању Републике Србије као и Болоњском декларацијом, садржи све законом предвиђене елементе и има предвиђени број ЕСПБ бодова. Академски назив који студент стиче завршетком овог нивоа студија је Мастер аналитичар заштите животне средине. У опису стандарда није прецизно објашњена његова структура. Сврха студијског програма је образовање студената за професију мастер аналитичара заштите животне средине са основним потребама друштва. Студијски програм оспособљава студенте за утврђивање стања и контроле животне средине (лабораторијска пракса, експериментално утврђивање квалитета чинилаца животне средине, пракса на терену и у институцијама, статистичке, информационе и методе предвиђања, и др.), као и за одговорно управљање животном средином. Такође, студенти се оспособљавају за употребу инструмената за управљање животном средином, са елементима укључивања животне средине у остале секторе (посебно у економију, пољопривреду и одрживи развој). Студијски програм је у складу са савременим потребама модерног друштва и међународне заједнице. Сврха основних академских студија заштите животне средине је јасно формулисана и у складу је са основним задацима и циљевима Факултета заштите животне средине као високошколске установе. Основна сврха студијског програма је образовање студената и стварање високо образованих кадрова за препознатљиве професије и занимања у области науке о заштити животне средине. Студијски програм конципиран је на начин да студенти стичу фундаментална и примењена стручна знања из различитих области заштите животне средине који на основу новостеченог знања стичу компетентност у националним, европским и светским оквирима за јасну и препознатљиву професију Мастер аналитичар заштите животне средине. Студијски програм  има јасно дефинисане циљеве. Циљ Студијског програма Заштита животне средине је унапређење и продубљивање знања стечених на основним студијама што укључује постизање компетенција и академских вештина из области природних наука за: анализу, синтезу и предвиђање решења и последица у заштити животне средине; овладавање методама, поступцима и процесима истраживања у области заштите животне средине; контролу квалитета животне средине са нагласком на хемијској, физичко-хемијској и биолошкој анализи стања животне средине; развој критичког и самокритичког мишљења и приступа према проблемима у заштити животне средине; примену научних принципа, аналитичких знања и инструменталних метода анализе у пракси; комбиновање информационих технологија; развој етичких, социјалних, културних и стратешких ставова везаних за управљање животном средином. Савладавањем наведеног програма  наведено је које компетенције стичу дипломирани студенти. Савладавањем студијског програма Мастер академских студија Заштита животне средине студенти стичу компетенције за решавање сложених интердисциплинарних проблема у заштити животне средине: за праћење процеса у животној средини, за миграцију и трансформацију загађујућих материја у животној средини и за контролу процеса и техника у пречишћавању отпадних токова. Поред наведеног, стечена знања и компетенције ће омогућити студентима да користе и штите природне ресурсе Републике Србије у складу са принципима одрживог развоја и одговарајућом законодавном регулативом.

Студијски програм  дипломских академских студија структуиран је од обавезних и изборних предмета,  који учествују са 32,50%  у укупном броју ЕСПБ бодова.  У  првој години, студент бира два од четири понуђена изборна предмета (у другом семестру) и у другој години (у трећем семестру) бира два од четири понуђена изборна предмета. С обзиром да у четвртом семестру  студент ради  завршни рад дипломских академских студија има и обавезан предмет Методологија научног и стручног рада који га уводи у израду мастер тезе. Сви предмети су једносеместрални. Завршни рад  на дипломским академским студијама - мастер рад, на другој години, студент ради на  тему коју бира у договору са ментором. Предмете по типу можемо поделити на обавезне и изборне. Студијски програм садржи: 11 обавезних предмета -  81 ЕСПБ, 4 изборна предмета (бира се укупно 2)  –  28 ЕСПБ, мастер рад – 25 ЕСПБ.  Стручна пракса фигурира у Табели 5.1, али јој нису додељени ЕСПБ поени. Исто се то односи и на студијски истраживачки рад. Детаљни опис облика активности на часовима активне наставе дат је у књизи предмета (Табела 5.2 Спецификација предмета). Активна настава на појединачном предмету организује се кроз предавања, вежбе и друге облике наставе (ДОН).  Сви предмети у курикулуму су представљени кроз књигу предмета, где сваки од њих има све потребне елементе који се налазе у захтеву стандарда. Стандард 5 не захтева процентуално учешће предмета по групама на другом нивоу студија, као што су мастер студије. Проценат изборности је, према електронском формулару 32,5%, што је задовољавајуће за овај ниво студија.

Студијски програм заштите животне средине је конципиран тако да, на интердисциплинаран, целовит и свеобухватан начин, пружа студентима најновија научна и стручна сазнања из области заштите животне средине. Студијски програм је  усаглашен са програмима I степена студија Факултета заштите животне средине, представљајући основу за усмеравање студената ка докторским академским студијама. Према наводима из описа стандарда, студијски програм је усаглашен са сличним  програмима на иностраним високошколским установама, и то са: University of the Aegean, Department of Environment, School of the Environment, Грчка; University of Reading, Soil Science Department, Велика Британија; University of Leeds, School of Earth and Environment, Велика Британија; State University of New York-College of Environmental Science and Forestry, Division of Environmental Science, Syracuse, NY, САД. 

Предвиђен је упис 20 студената, што одговара расположивим капацитетима установе. У прву годину дипломских академских студија може се уписати кандидат који има завршене основне академске студије и остварених 180 ЕСПБ. Одабир студената за упис, од укупног броја пријављених кандидта, врши се на основу постигнутог успехa током школовања. Право уписа у прву годину мастер академских студија стиче кандидат чија је позиција на ранг листи у оквиру предвиђеног броја студената за упис. Полагањем испита студенти стичу одређени број ЕСПБ. ваки предмет у програму има одређени број ЕСПБ који студент остварује када са успехом положи испит. Број ЕСПБ се утврђује на основу радног оптерећења студента у савладавању одређеног предмета. Успешност студената у савлађивању одређеног предмета континуирано се прати током наставе и изражава се поенима. Оцена се формира на бази континуираног праћења и оцењивања активности и знања студента, које је показао на предиспитним и испитним обавезама. Предиспитне обавезе су присуство и активност на предавањима и вежбама, колоквијуми, семинарски радови, практичан рад, и други облици наставе.

 У програму сваког предмета јасно су дефинисане предиспитне и испитне обавезе. Укупан број поена за све предиђене обавезе студената износи 100 поена, од чега се на предиспитним обавезама студент може остварити минимално 30, а максимално 70 поена. Остатак поена се остварује на испитним обавезама. Успех студената на испиту изражава се оценом од 5 (недовољан) до 10 (одличан-изузетан): сваки предмет из студијског програма има јасан и објављен начин стицања поена на основу сваке појединачне активности, било да су то предиспитне или активности на испиту     (Табела 8.1).

На реализацији студијског програма ангажовано је: 3 редовнa професора, 3 ванреднa професорa i 6 доцената (табела 9.2). Потребан број наставника за реализацију студијског програма је 3,75. Укупан број наставника (12) на студијском програму је довољан да покрије укупан број часова предавања на том студијском програму. На основу уговора о допунском раду факултет ангажује 3 наставника са непуним радним временом. Наведени број  наставника одговара потребама студијског програма и сразмеран је броју предмета, односно броју часова на предметима. Просечно оптерећење наставника (2,30 часа) за овај студијски програм,  је у оквиру законских норми. Ни један наставник нема веће оптерећење од 12 часова недељно. На основу података приказаних у електронском извештају о параметрима студијског програма може се контатовати да је испуњен захтев да 70% часова, од активне наставе коју држе наставници буду они са пуним радним временом. Проценат часова предавања који држе наставници запослени са 100% радним временом на Факултету износи 80,66%. Сви наставници који су укључени у реализацију студијског програма имају научни назив доктор наука из одговарајуће научне области, што значи да је захтев стандарда испуњен. Према подацима из електронског Извештаја о параметрима студијског програма број сарадника одговара потребама студијског програма. Потребан број сарадника износи 3, а  факултет ангажује 4 сарадника (Табела 9.4). Квалификације наставника приказане су у Табели 9.1 и документоване су репрезентативним референцама за предмете које наставник држи на студијском програму. 
Научне и стручне квалификације наставног особља углавном одговарају образовно научном пољу, врсти и нивоу извођења наставе. Величина група за предавања и вежбе одговара Допуни стандарда за акредитацију студијских програма у оквиру поља Природно-математичких наука. За квалитетно извођење студијског програма испуњени су нормативи у погледу броја студената по наставним групама, тако да је величина групе за предавања 20 студената, групе за вежбе 17 студената и групе за лабораторијске вежбе (ДОН) 11 студената.

Обезбеђен је довољан простор за извођење наставе по сменама, што одговара захтевима стандарда. Просторије су у складу са потребама образовног процеса и укупне су површине 4024 m2 бруто простора (Табела 10.1). Укупан бој студената на студијском програму је 40. Учионице (12), амфитеатри (3) лабораторије (1), компјутерска лабораторије (2), библиотека,  Факултета и остале просторије за извођење наставе и рад наставног и ненаставног кадра Факултета су примерене потребама студијског програма. Радни простор за наставнике и сараднике (наставнички кабинети и лабораторије за рад наставног особља) је укупне површине 252 m2, укључујући и просторије за администрацију (студентска служба). Укупно има 12 канцеларија.  У листи опреме која се користи за извођење наставе (Табела 10.2) налазе се различити апарати и друга лабораторијска опрема. Листа  од 155 библиотечке јединице релевантне за студијски програм  дата је у Табели 10.3. и листа од 50 уџбеника доступна студентима на студијском програму дата је у Табели 10.4. Библиотека Факултета поседује уџбенике, практикуме, приручнике, збирке задатака, монографије, научне и стручне часописе и остале библиотечке и информатичке ресурсе неопходне за квалитетан рад студената, наставника и сарадника. Покривеност обавезних предмета литературом је задовољавајућа и  приказана у Таб. 10.5. где постоји веома мало књига - уџбеника предметних наставника, а постоје и друге књиге-уџбеници као алтернатива од других аутора, изван факултета.

Процес контроле квалитета састоји се у непрекидном праћењу квалитета наставе, студената и квалитета ресурса Факултета потребних за успешно спровођење студијског програма Oсновних академских студија заштите животне средине. Комисија за обезбеђење квалитета (Табела 11.1), у складу са датим овлашћењима из Стратегије о обезбеђењу  квалитета на универзитету Едуконс има задатак да врши контролу квалитета. Сем тога, циљеви, структура и садржај студијских програма, радно оптерећење, као и исход стручности које добијају студенти  се проверавају кроз студентске анкете. У контроли квалитета услова рада,  факултет је обезбедио активну улогу студената. У Комисији за контролу квалитета, поред стално запослених се налазе и представници студената.       
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ ЕДУКОНС за студијски програм Мастер академске студије - ЗАШТИТА ЖИВОТНЕ СРЕДИНЕ  у оквиру поља природно-математичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ ЕДУКОНС са седиштем у  DOCVARIABLE ConvertString(Adresa,1,5) \* MERGEFORMAT Војводе Путника 87,  DOCVARIABLE ConvertString(Sediste,1,5) \* MERGEFORMAT СРЕМСКА КАМЕНИЦА, ПИБ:  DOCVARIABLE PIB \* MERGEFORMAT 105699329, Матични број: 08891443, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08),              за акредитацију студијског програма Мастер академске студије - ЗАШТИТА ЖИВОТНЕ СРЕДИНЕ у оквиру поља природно-математичких наука и то за 20 студената у седишту на српском и енглеском. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

